Преслава с нов албум, от утре е на пазара | ProNews Dobrich
By Pro News Dobrich 08.09.2019 1033 No comment
Поп фолк звездата от Добрич Преслава пуска нов албум за първи път от осем години. От утре “Да гори в любов” ще е на пазара. Днес певицата показа в профила си във фейсбук как ще изглежда обложката му.
“Представям ви обложката на моята гордост – новият албум! От утре, 09.09.2019 ще бъде на пазара. Датата беше избрана лично от вас! Смятам, че заедно сме прекрасен тандем! Щастлива съм, че вече е факт, както и че песните в него са ваши фаворити! Благодаря на всички, които работиха по създаването му! Благодаря и на всички вас, които почти 16 години сте моят двигател да правя всичко това! Обичам ви адски много!”, написа Преслава в профила си.
Интересът е голям, защото от 8 години певицата не е издавала подобен проект. Припомняме, че CD-то “Как ти стои“ се появи на музикалния пазар през 2011 година.
В социалните мрежи Преслава обяви: „След успешната премиера на “Пиян” ми се иска да ви се похваля с нов проект, а именно нов албум. Много скоро на пазара ще се появи новият ми албум, който ще съдържа 11 песни, от които 5 напълно непознати за вас. Не съм пускала подобен проект от 2011 година и адски много се вълнувам”, написа певицата.
Предстоящата премиера дава сериозна заявка, защото през последните години звездата на „Пайнер“ може да се похвали с поредица от хитове, които трайно се настаниха в музикалните класации и сърцата на феновете.
Главният диригент на българската армия е новият Почетен гражданин на Тервел
Къде ще бъде прекъснато електрозахранването на 9 септември
Огромен интерес към първата вечер на “Добрич Мези” (снимки)
Женските прилепи имат способността да забавят развитието на плода чакайки пролетта
Гений с корени от Добрич създаде енергия от нищото